અગાઉની યુપીએ સરકારના ગાળા દરમ્યાન ફેબ્રુઆરી, ૨૦૦૬માં મનરેગા યોજનાની જાહેરાત કરવામાં આવી હતી. આ પ્રસંગે કોંગ્રેસ ઉપાધ્યક્ષ રાહુલ ગાંધી આંધ્રપ્રદેશના અનંતપુરના બદલાપલ્લી ગામે જશે જ્યાંથી આ યોજનાને શરૃ કરવામાં આવી હતી. તત્કાલીન યુપીએ સરકારે તેને ગરીબી દૂર કરવાની દિશામાં એક ઐતિહાસિક પહેલ ગણાવી હતી. નરેન્દ્ર મોદીના નેતૃત્વ હેઠળની એનડીએ સરકાર સત્તા પર આવ્યા બાદ શરૃઆતમાં આ યોજના પ્રત્યે તેનું વલણ ટિકાત્મક રહ્યું હતું.